**FIȘA MĂSURII M1/1C**

***Denumirea măsurii: FORMARE PROFESIONALĂ ÎN SECTORUL AGRICOL***

Codul măsurii: M1/1C

Tipul măsurii: □ INVESTIȚII

 □ SERVICII

 □ SPRIJIN FORFETAR

1. **Descrierea generală a măsurii, inclusiv a logicii de intervenție a acesteia și a contribuției la prioritățile strategiei, la domeniile de intervenție, la obiectivele transversale și a complementarității cu alte măsuri din SDL**

Scopul măsurii este de a spori potențialul uman al persoanelor implicate în sectorul agricol prin oferirea unui sprijin adecvat de formare profesională tehnică şi economică în domeniul agricol, pomicol și zootehnic precum şi facilitarea accesului la cunoştinţe şi informaţii pentru practicarea unui management tehnologic și economic eficient. Formarea profesională va fi adaptată la nevoile grupului țintă. În cadrul măsurii vor fi sprijinite formarea profesională și dobândirea de competente. Se urmărește astfel, implementarea a unui management eficient în cadrul exploatațiilor, precum și adoptarea de practici prietenoase cu mediul. Persoanele implicate în cursurile de formare profesională vor dobândi cunoștințe pentru o mai bună gestionare a riscurilor la care sunt supuse exploatațiile agricole, prin adoptarea de tehnologii de producție adecvate, acțiuni de prevenire a riscurilor, precum și accesarea sistemelor de asigurări și a fondurilor mutuale pentru agricultură în vederea compensării pierderilor legate de evenimentele climatice adverse sau boli ale plantelor și animalelor.

Punctele slabe din analiza SWOT asupra cărora această măsură contribuie se referă la:

* Lipsa de pregătire a forței de muncă în domeniul agricol și non agricol
* Participarea scăzută a populației la programe de formare
* Număr mediu al salariaților scăzut
* Grad scăzut de informare
* Activități agricole desfășurare în cadrul unor exploatații mici și foarte mici ce au un nivel scăzut al productivității și eficienței economice.

Ca urmare a analizei diagnostic și a analizei SWOT a fost identificată în teritoriu nevoia de formare profesională în special în domeniul agricol, lipsind forța de muncă cu minime cunoștințe în domeniu. Activitățile de formare profesională sunt cruciale pentru a promova creșterea economică și dezvoltarea zonelor rurale și pentru a îmbunătăți durabilitatea, competitivitatea, eficiența utilizării resurselor și a performanțelor exploatațiilor agricole. Măsura contribuie la îndeplinirea obiectivului de dezvoltare specific al SDL- Sprijinirea durabilă a sectorului agricol din teritoriul Valea Șomuzului în vederea dezvoltării capacității de adaptare la cerințele actuale ale pieței.

**Obiectiv de dezvoltare rurală**: Favorizarea competitivității agriculturii

**Obiective specifice ale măsurii:**

* Crearea și îmbunătățirea cunoștințelor tehnice și manageriale, specifice pentru agricultură, pomicultură, zootehnie
* Pregătirea generală atât din punct de vedere tehnic cât și economic pentru managementul și administrarea fermelor
* Informarea și conștientizarea privind problemele de mediu și climă în scopul adaptării practicilor agricole la schimbările climatice
* Dezvoltarea abilității fermierilor pentru practicarea unui management eficient
* Dobândirea cunoștințelor necesare pentru valorificarea eficientă a resurselor

Măsura contribuie la prioritățile prevăzute la art. 5, Reg. (UE) nr. 1305/2013 - P1 –Încurajarea transferului de cunoștințe și a inovării în agricultură, silvicultură și în zonele rurale și P2 - Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare și a gestionării durabile a pădurilor

Măsura corespunde obiectivelor art.14 – Transfer de cunoștințe și acțiuni de informare din Reg. (UE) nr. 1305/2013

Măsura contribuie la Domeniul de intervenție 1C) Încurajarea învățării pe tot parcursul vieții și a formării profesionale în sectoarele agricol și forestier, prevăzut la art. 5, Reg. (UE) nr. 1305/2013.

Măsura contribuie la obiectivele transversale ale Reg. (UE) nr. 1305/2013: mediu, climă și inovare.

Dobândirea de cunoștințe actuale în domeniul agricol va contribui la practicarea unei agriculturi orientate către protejarea mediului și a biodiversității prin adaptarea permanentă la schimbările climatice. Având în vedere că în teritoriul Valea Șomuzului se află zone Natura 2000, este cu atât mai important ca terenurilor agricole să beneficieze de un management sustenabil din partea actorilor locali.

De asemenea, formarea profesională va conduce la dobândirea unor cunoștințe, competențe și concepte noi în domeniul agricol care vor contribui la preluarea în activitatea proprie a unor practici și tehnologii inovatoare ca urmare a creșterii receptivității la idei și concepte noi.

Complementaritatea cu alte măsuri din SDL: M3/2B - Instalarea tânărului fermier

Sinergia cu alte măsuri din SDL: - M2/2A - Investiții în exploatații agricole și pomicole

 **2. Valoarea adăugată a măsurii**

Așa cum reiese din analiza diagnostic și analiza SWOT populația de pe teritoriul Valea Șomuzului are un nivel scăzut de educație și în consecință și un slab spirit antreprenorial. Modernizarea și specializarea în permanență a sectorului agricol necesită o pregătire tehnică, economică și juridică, de IT pentru a se adapta cerințelor pieței în permanentă schimbare în sectorul agricol, contribuind astfel la antrenarea populației din mediul rural în desfășurarea unor activități agricole corespunzătoare standardelor de calitate cu efect asupra calității vieții și a creșterii atractivității zonei rurale. De asemenea, dobândirea de cunoștințe în domeniul agricol va genera și creșterea valorii adăugate a produselor agricole și eficientizarea modului de management al exploatațiilor, contribuind astfel la o mai bună adaptabilitate la cerințele pieței. Majoritatea persoanelor din teritoriu care desfășoară activități agricole nu dispun de cunoștințe adecvate privind metodele de management, a tehnologiilor și standardelor moderne de producție, mulți bazându-se strict pe experiența ”tradițională” dobândită de-a lungul timpului. De asemenea, nivelul de conștientizare, cunoștințe și abilități în domeniul procesării și a distribuției producției agricole este aproape inexistent, ducând astfel la o insuficientă capacitate de a răspunde cererii actuale și de a se adapta standardelor europene în domeniu. Având în vedere și necesitatea implementării unor practici adecvate în agricultură pentru protejarea mediului înconjurător în contextul actual al schimbărilor climatice, se impune cu atât mai mult ca persoanele din mediul rural care desfășoară activități agricole să aibă acces la un nivel ridicat de informații și cunoștințe actualizate. Prin adaptarea activității agricole la cerințele actuale, se vor crea premisele creșterii atractivității sectorului agricol, în special prin obținerea unor venituri mai ridicate.

Valoarea adăugată a măsurii constă în crearea și implementare unui management eficient al exploatațiilor, dar și adaptarea în cadrul acestora a unor practici prietenoase cu mediul și gestionarea riscurilor la care sunt expuse exploatațiile. Beneficiarii măsurii vor asigura premisele îmbunătățirii vieții în mediul rural, prin practicarea unor agriculturi eficiente, contribuind astfel și la gestionarea durabilă a terenurilor agricole. Cursurilor de formare profesională vor contribui la actualizarea competențelor profesionale în sectorul agricol și agroalimentar romanesc și la dobândirea de abilități orientate către practicarea unui management tehnologic și economic eficient la nivelul exploatațiilor, adoptarea de practici prietenoase cu mediul.

**3. Trimiteri la alte acte legislative**

**Legislație UE:**

* R (UE) Nr. 1336/2013 de modificare a Directivelor 2004/17/CE, 2004/18/CE și 2009/81/CE ale Parlamentului European și ale Consiliului în ceea ce privește pragurile de aplicare pentru procedurile de atribuire a contractelor de achiziții
* **R (UE) nr. 1407/2013** privind aplicarea art. 107 și 108 din Tratatul privind funcționarea Uniunii Europene referitor la ajutoarele de minimis.

**Legislație Națională**:

* **Hotărârea Guvernului nr. 226 din 2 aprilie 2015** privind stabilirea cadrului general de implementare a măsurilor programului naţional de dezvoltare rurală cofinanţate din Fondul European Agricol pentru Dezvoltare Rurală şi de la bugetul de stat.
* **Ordonanţă de Urgenţă a Guvernului (OUG) Nr. 34 /2006** privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii cu modificările și completările ulterioare
* **Hotărârea de Guvern (HG) Nr. 925/2006** pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii
* **Legea Nr. 31/1990** privind societăţile comerciale cu modificările și completările ulterioare
* **Ordonanța de Guvern Nr. 26/2000** cu privire la asociații și fundații modificările și completările ulterioare
* **Ordonanţă de Urgenţă a Guvernului (OUG) Nr. 44/2008** privind desfăşurarea activităţilor economice de către persoanele fizice autorizate, întreprinderile individuale şi întreprinderile familiale modificările și completările ulterioare
* **Legea Nr. 1/2011** a educaţiei naţionale modificările și completările ulterioare
* **Ordonanţa de Guvern (OG) Nr. 8 din 23 ianuarie 2013** pentru modificarea şi completarea Legii nr. 571/2003 privind Codul fiscal şi reglementarea unor măsuri financiar-fiscale

Alte acte normative aplicabile în domeniul fiscal .

4. **Beneficiari direcți/indirecți (grup țintă)**

**Beneficiari direcți** - Entitățile publice sau private ce activează în domeniul formării profesionale a adulților și care îndeplinesc criteriile de eligibilitate și de selecție.

**Beneficiari finali**-Fermierii care activează în domeniul agricol sau industriei agro alimentare din teritoriul GAL Valea Șomuzului

* tânărul fermier din teritoriul GAL Valea Șomuzului ce a accesat măsura M3/2B- Instalarea tânărului fermier (Astfel se asigură complementaritatea dintre măsura M1/1C și măsura M3/2B).

Participarea în cadrul acțiunilor de formare profesională și dobândire de cunoștințe este gratuită.

5**. Tip de sprijin**

Rambursarea costurilor eligibile suportate și plătite.

 6. **Tipuri de acțiuni eligibile și neeligibile**

În stabilirea tipurile de acțiuni eligibile și neeligibile, s-a ținut cont de următoarele:

- art. 65 din Reg. (UE) nr. 1303/2013;

- art. 69(3) din Reg. (UE) nr. 1303/2013;

- art. 45 din Reg. (UE) nr. 1305/2013;

- art. 13 din Reg. (UE) nr. 807/2014;

- prevederile din PNDR – cap. 8.1 și fișa tehnică a sub-măsurii 19.2;

- aspectele privind demarcarea și complementaritatea operațiunilor;

- respectarea schemei de ajutor de minimis (dacă este cazul).

**Acțiuni eligibile:**

Programele de formare profesională :

• Îmbunătățirea cunoștințelor fermierilor în scopul practicării de tehnici și tehnologii agricole și inovative, inclusiv ca urmare a rezultatelor cercetării în special tineri fermieri, fermieri care activează în ferme mici .

• Îmbunătățirea cunoștințelor legate de standarde comunitare la nivelul fermei, gestionarea gunoiului de grajd, îmbunătățirea calității producției - în special tineri fermieri

• Diversificarea activităților în exploatațiile agricole - în special tineri fermieri , fermieri care activează in ferme mici

• Dobândirea și îmbunătățirea cunoștințelor privind managementul durabil al terenurilor agricole, însușirea cunoștințelor privind implementarea angajamentelor de agro-mediu şi climă și agricultură ecologică, care să vizeze cel puțin aspectele legate de completarea și depunerea angajamentelor și cererilor de plată, măsurile de management aplicabile la nivelul fermei, necesare pentru conformarea la cerințele de bază și la cerințele specifice ale angajamentelor, precum și însușirea de metode de producție compatibile cu întreținerea și ameliorarea peisajului, respectiv protecția mediului și adaptarea la efectele schimbărilor climatice și reducerea concentrației de GES din atmosferă.

• Managementul general al fermei (contabilitate, marketing, cunoștințe TIC, etc) - în special tineri fermieri care vor beneficia de sprijin prin sub-măsura 6.1, fermieri care activează in ferme mici si care vor beneficia de sprijin prin sub-măsura 6.3 – 40 de ore maximum

Vor fi eligibile următoarele costuri:

* Onorariile prestatorului de servicii de formare profesională (inclusiv salarii, cazare, masă și transport);
* Cheltuieli pentru derularea acțiunilor, după cum urmează:
* cazare, masă și transport participanți, după caz;
* materiale didactice și consumabile;
* închirierea de echipamente necesare;
* închirierea de spatii pentru susținerea acțiunilor de formare

Alte cheltuieli strict legate de implementarea acțiunilor de formare profesională (exemplu: cheltuieli pentru închiriere, costurile utilităților aferente spațiului în care se desfășoară managementul de proiect acolo unde se justifică).

**Acțiuni neeligibile:**

* cursuri de formare profesională care fac parte din programul de educație sau sisteme de învățământ secundar și superior;
* cursuri de formare profesională finanțate prin alte programe;
* costurile cu investițiile.

Toate cheltuielile trebuie să fie rezonabile, justificate și să corespundă principiilor unei bune gestionări financiare, în special din punct de vedere al raportului preț-calitate.

7. **Condiții de eligibilitate**

* Solicitantul se încadrează în categoria de beneficiari eligibili
* Solicitantul este persoană juridică, constituită în conformitate cu legislația în vigoare în România;
* Solicitantul are prevăzut în obiectul de activitate activități specifice domeniului de formare profesională;
* Solicitantul dispune de personal calificat, propriu sau cooptat;
* Solicitantul dovedește experiență anterioară relevantă în proiecte de formare profesională;
* Solicitantul dispune de capacitate tehnică și financiară necesare derulării activităților specifice de formare;
* Solicitantul nu este în stare de faliment ori lichidare;
* Solicitantul și-a îndeplinit obligațiile de plată a impozitelor, taxelor şi contribuțiilor de asigurări sociale către bugetul de stat;

**8. Criterii de selecție**

Principiile de selecție sunt definite, în scopul de a selecta beneficiarii, care ar putea pune în aplicare mai bine măsura după cum urmează:

* Principiul nivelului calitativ și tehnic cu privire la curricula cursului, experiiența și/sau calificarea trainerilor;
* Principiul implementării eficiente și accelerate a proiectului/contractului de formare profesională;
* Principiul tematicii și al grupului țintă care presupune adaptarea și detalierea tematicii generale stabilite la nevoile grupului țintă dintr-un anumit teritoriu în funcție de aria de cuprindere zonală a proiectului
* Principiul parteneriatului cu entități publice/private, autorizate/constituite juridic la momentul depunerii cererii de finanțare
* Principiul eficientei utilizării fondurilor.

9. **Sume (aplicabile) și rata sprijinului**

Sprijinul public nerambursabil este de 16.591,64 euro.

Ajutorul public acordat în cadrul acestei măsuri este de 100% din totalul cheltuielilor eligibile.

10. **Indicatori de monitorizare**

Număr total al participanților instruiți – minim 30 participanți/programe

Numărul de programe de formare profesională - 2

Indicatori de monitorizare suplimentari

Cheltuială publică totală 16.591,64 euro